Un cetățean austriac în vârstă de 44 de ani a fost prins pe străzile din Arad în timp ce conducea sub influenţa drogurilor un bolid de lux. Dar asta nu este tot.
În urma unui control de rutină, agenții, care l-au oprit in trafic, au descoperit că mașina avea numere false, iar șoferul era sub influența drogurilor. Rezultatul a fost pozitiv pentru consumul de cocaină.
Inițial, bărbatul nu a vrut să prezinte documentele autoturismului și a spus că nu le are la el.
Austriacul a fost condus la spital pentru recoltarea de probe biologice. Autoturismul în valoare de 260.000 de euro se află momentan în custodia poliţiştilor arădeni.